### 2.     Orientering om budgetopfølgning pr. 30. november Teknik- og Milljøudvalget 2018

**Åbent**

Sagsnr.: 326-2018-6163        J.nr.: 00.30.14           Dokumentnr.:
326-2018-326807

**Sagstype**

Orientering.

**Resume og sagens baggrund**

Økonomistaben fremlægger budgetopfølgning pr. 30. november
2018. Dispositionsregnskaberne viser et samlet forventet mindreforbrug på 2,7
mio. kr. (uændret i forhold til sidste måned).

**Indstillinger**

Direktøren indstiller, at orienteringen tages til efterretning.

**Behandling**

Teknik- og Miljøudvalget.

**Sagsfremstilling**

Baggrunden for budgetopfølgningen er partnerskabsholdernes
dispositionsregnskaber. Hvis der forventes merforbrug, bliver der lagt en
handleplan i dialog med direktøren og Økonomistaben.

Nedenfor er skrevet bemærkninger til de største forventede
mer- eller mindreforbrug.

*Plan, Byg og Miljø:*

Der forventes et samlet merforbrug på området på 2,2 mio.
kr. (uændret i forhold til sidste måned).

Der forventes et mindreforbrug vedrørende indsatsplaner mv.
på 2,2 mio. kr. (sidste måned et mindreforbrug på 2,3 mio. kr.) som forventes
overført til det videre arbejde i 2019.

Der forventes et merforbrug på [adresse] færger på 4,4
mio. kr. ved udgangen af 2018 (sidste måned et merforbrug på 4,1 mio. kr.).
Merforbruget skyldes primært en højere udgift til 20-års eftersyn af
Sejerøfærgens Aqua Mastere, brændstof og vedligeholdelse end tidligere
forudsat. Der arbejdes fortsat videre med at forbedre det økonomiske overblik
og den økonomiske styring, men opgaven har vist sig større og mere kompleks end
først forventet.

*Vej, Ejendom og Affald, excl. brugerfinansieret:*

Der forventes et mindreforbrug i 2018 på 2,8 mio. kr.
(uændret i forhold til sidste måned).

Der disponeres med et mindreforbrug på 3,0 mio. kr.
vedrørende vejbelysning (uændret i forhold til sidste måned). På grund af den
verserende voldgiftssag har området hele året været præget af usikkerhed, og
der har derfor været udvist stor tilbageholdenhed med igangsætning af
vedligehold, ligesom en tidligere delpost, kaldet refinans, ikke afregnes p.t.
Det skal bemærkes, at disponeringen er forbundet med usikkerhed.

På vejafvandingsområdet forventes et mindreforbrug på 0,8
mio. kr. (uændret i forhold til sidste måned) ud fra [adresse]
seneste udmelding om forventede anlægsudgifter, som danner baggrund for
Kalundborg Kommunes betaling til forsyningen.

Derudover forventes et merforbrug på 1,0 mio. kr. (uændret i
forhold til sidste måned) på entreprenørafdelingen, som forventes indhentet i
2019 i henhold til den godkendte handleplan for Entreprenørservice.

*Vej, Ejendom og Affald, brugerfinansieret:*

Der forventes et mindreforbrug i 2018 på 2,1 mio. kr.
(uændret i forhold til sidste måned). Mindreforbruget består dels af højere
indtægter på renovationsområdet end budgetteret og dels af øgede udgifter til
skadedyrsbekæmpelse i forbindelse med rådgivning vedrørende udbud.

*Orientering om vintertjeneste:*

Budgettet udgør 10,8 mio. kr. Udgifter bogført til og med
november måned 2018 udgør 8,8 mio. kr. Det resterende budget svarer
erfaringsmæssigt til 8-12 udkald.

*Opfølgning på kontrolbuddet fra Entreprenørservice:*

Ifølge tilbudsmaterialet er øvrige partnerskabsholdere og
områder (skoler, institutioner, ejendomsområdet med flere) samlet forpligtet
til at bestille ekstraarbejder for i alt minimum 2,8 mio. kr. årligt. Der er
udført arbejder for 2,3 mio. kr. pr. 30. november 2018.

**Økonomiske konsekvenser**

*Drift:*

Den samlede budgetopfølgning viser et forventet
mindreforbrug på udvalgets område på 2,7 mio. kr. i forhold til det korrigerede
budget (uændret i forhold til sidste måned).

*Anlæg:*

Den samlede budgetopfølgning viser en forventet
saldo/mindreforbrug ultimo 2018 på 49,4 mio. kr. (sidste måned en forventet
saldo/mindreforbrug på 33,2 mio. kr.). Ændringen skyldes især, at der forventes
overført en del af anlægsprojekterne Koordinerede arbejder med ledningsejere
2018, Kystsikring Sejerø, Brovedligeholdelse 2018, Renovering [adresse], Vej-
og cykelstiadgang til [adresse], byggemodning Tjørnens Kvarter,
Stiforbindelse til [adresse], Kultur- og [adresse], Oprensning af
Steven Jørgensen og Genopretning/ombygning af [adresse] til udførelse i 2019.

**Bilag**

|  |  |
| --- | --- |
| Månedsrapport Teknik og Miljøudvalget pr. 30. november 2018 | 326-2018-326799 |